open-index/open-wikipedia-markdown huggingface dataset:
Letisko

náhľad|Vzorová infraštruktúra letiska
náhľad|Rozloženie letísk po svete v r.2008
[náhľad|Časť terminálu 3 [Medzinárodné letisko Dubaj|letiska v Dubaji]]

**Letisko** je vymedzená plocha na zemi alebo na vode (vrátane budov, zariadení a vybavenia) určená buď úplne alebo sčasti na odlety, prílety, alebo pohyby lietadiel na zemi. Na letisku môžu byť lietadlá hangárované, alebo môže byť na nich vedená ich údržba. Letisko má najmenej jednu dráhu pre vzlet a pristátie, helipad, alebo vodnú plochu pre vzlet a pristátie a spravidla zahŕňa aj nevyhnutnú infraštruktúru ako vežu riadenia letovej prevádzky, hangáre a budovy letiskového terminálu.

Väčšie letiská môžu zahŕňať služby fixného letiskového prevádzkovateľa, doky pre hydroplány, letiskový apron, služby riadenia letovej prevádzky, hasičskú stanicu, zariadenia pre pasažierov ako reštaurácie a letiskové salóny a taktiež záchranné služby. Vojenské letiská sú nazývané tiež ako **letecké základne**.

**Letiská na vodných plochách** predstavujú oblasť otvorenej vodnej plochy, ktoré sú pravidelne využívané hydroplánmi alebo obojživelnými lietadlami na pristátie a vzlet, zvyčajne s vybavením pre pasažierov na priľahlom pozemku, ktoré prináleží letisku.

Podľa dĺžky svojich dráh sa delí na 5 tried (napríklad „medzinárodné letisko“). 

## Zaujímavosti o letiskách
* **Najdlhšiu dráhu** má vojenské letisko na Edwardsovej základni vzdušných síl v štáte Kalifornia (dráha dlhá 12,07 km je osvetlená, ale povrch tvorí len uhladené dno soľného jazera). Z civilných letísk má najdlhšiu dráhu čínske Qamdo Bamda Airport (dĺžka ). 
* **Prvé** výhradne **civilné letisko** bolo otvorené v roku 1922 v nemeckom (dnes ruskom) Königsbergu (dnešný Kaliningrad).
* **Najväčšie letisko** na svete (8 dráh) je Medzinárodné letisko O'Hare v Chicagu.
* **Najvyššie položené letisko** je Daocheng Yading Airport v Číne, v nadmorskej výške 
* **Najvyšší počet pasažierov** má Medzinárodné letisko Hartsfield-Jackson Atlanta v USA (103,9 mil. pasažierov a 879 560 letov 2017). 
* **Najväčší počet medzinárodných spojení** má letisko Frankfurt nad Mohanom (264 destinácií v 113 krajinách sveta) a 
* **Najviac medzinárodných** leteckých **pohybov** a pasažierov má londýnske „Heathrow“.

## Letiská na Slovensku

Na Slovensku je v súčasnosti (2024) 8 medzinárodných letísk: 
* Letisko M. R. Štefánika Bratislava
* Letisko Košice
* Letisko Poprad-Tatry
* Letisko Žilina
* Letisko Sliač
* Letisko Prievidza
* Letisko Piešťany 
* Letisko Nitra

Najväčšie je bratislavské Letisko Milana Rastislava Štefánika, ktoré v roku 2017 vybavilo 27 322 letov a prepravilo 1,942 mil. pasažierov, o rok neskôr to bolo už 2 292 712 pasažierov a 30 366 letov. Celková ročná kapacita zrekonštruovaného terminálového komplexu je 5 miliónov cestujúcich.

## Galéria letísk

File:Airport Ruzyne, Prague, Czech Republic.jpg|Letisko Václava Havla v Prahe
File:Kosice airport.JPG|Letisko v Košiciach
File:Aerial view of Paris-Charles de Gaulle airport.jpg|Letisko Charles de Gaulle v Paríži
File:BA Planes T4 2004.jpg|Letisko London - Heathrow v Londýne


## Referencie

## Iné projekty

## Externé odkazy
* Vrtuľníky.sk - Letiská na Slovensku
Citrónovník citronátový

náhľad|Etrog (Citrus medica var. ethrog)
náhľad|Budhova ruka (Citrus medica var. sarcodactylis)
**Citrónovník citronátový** (iné názvy: **citrónovník médsky** [alebo **medský**], **citronátovník**, **citrónovník lekársky**, **citrónovník liečivý**, **cedrát**, staršie: **citrónovník obyčajný**, zastarano: *citrónovník pravý*, zastarano: *citroník/citrónovník*; lat. *Citrus medica*) je druh z rodu citrónovník. Jeho plod sa nazýva **cedrát** (alebo zriedkavo: **citronát**); sladené albedo plodu sa nazýva **citronát**, menej často často **cedrát** alebo zriedkavo **[[citronáda]]**.

Pozor na zámenu s angličtinou, kde sa tento druh označuje názvom „citron“. V slovenčine (podobne v mnohých iných jazykoch) je citrón dnes naopak názov plodov druhu citrónovník pravý (*Citrus limon*), i keď v minulosti sa aj v slovenčine niekedy názvom citrón označoval plod druhu *Citrus medica* (porov. - citrón (rozlišovacia stránka)).

## Charakteristika
Dorastá do výšky až 4 m. Má hrubú kôru a malými oddeleniami. Vo všeobecnosti sa konzumuje zaváraný alebo v pečive ako ovocný koláč. Pri pečení sa často používa nie dužina, ale kandizovaná šupa. Cedrát bol prvým citrusovým plodom známym Rimanom. Plíniova prírodoveda spomína strom (*HN* xii.7), ktorý niektorí nazývali asýrske, iní médske „jablko“, (všeobecné grécko-rímske meno pre guľaté plody). V Plíniovej dobe sa toto ovocie nikdy nejedlo (začalo sa používať pri varení na začiatku 2. storočia), ale jeho intenzívna vôňa sa využívala na napustenie šiat, aby odpudzovali otravný hmyz. Podľa Plínia boli pokusy pestovať citrónovník pre jeho medicínske vlastnosti v kvetináčoch neúspešné. 

## Systematika
Tak ako mnohé kultúrne rastliny, aj citrónovník citronátový sa zvykne deliť buď na variety (skratka var.) alebo na kultivary (pričom kultivary prípadne patria do jednotlivých variet alebo niektorým z nich v plnom rozsahu zodpovedajú). 

### Variety
Pokiaľ ide o variety, uvádzajú sa rôzne delenia, príklad súčasného je napríklad toto
:
*Citrus medica* - citrónovník citronátový:
*Citrus medica var. medica
*Citrus medica var. sarcodactylis (=Citrus medica var. digitata) - tzv. Budhova ruka
*Citrus medica var. ethrog - tzv. etrog (niekedy sa zaraďuje ako samostatný druh *Citrus limonimedica*; názvom cedrát potom mimochodom označujeme nielen takto vzniknutý "menší" druh Citrus medica, ale aj takto vzniknutý samostatný druh Citrus limonimedica )

Občas (a často najmä v minulosti) sa do druhu Citrus medica zaraďujú aj ďalšie taxóny, ktoré sa inak obyčajne zaraďujú ako samostatné druhy, a to najmä:
* citrónovník pravý (lat. *Citrus limon*; t.j. klasické citróny; keďže boli teda do Citrus medica v minulosti zahrnuté aj klasické citróny, znel domáci názov druhu Citrus medica v minulosti "citrónovník")
* citrónovník limetový (lat. *Citrus aurantifolia*)

### Kultivary
Pokiaľ ide o kultivary, je ich pomerne veľké množstvo (pričom variete ethrog zodpovedá len jeden kultivar - Ethrog). Kultivary sa delia na kyslé (napr. kultivary China, Poncire, Diamant a Ethrog) a sladké (napríklad kultivary Corsican a Dulcia). 

## Iné projekty

## Zdroje

Kategória:Citrusové plody
Kategória:Citrónovník
Jevgenij Viktorovič Nabokov

**Jevgenij Nabokov** (* 25. júl 1975, Öskemen, Kazachstan) je ruský reprezentant v ľadovom hokeji.

## Klubový hokej
V roku 1994 bol draftovaný klubom San José Sharks. Do zámoria však odišiel až pred sezónou 1997/98, kde odchytal dve sezóny za Kentucky Thoroughblades a **Cleveland Lumberjacks**. V NHL debutoval v sezóne 1999/00 v drese Sharks, kde počas desiatich sezón odchytal 563 zápasov. Počas lockoutu v NHL v sezóne 2004/05 odchytal 14 zápasov za Metallurg Magnitogorsk v ruskej superlige. 

## Reprezentácia
Medzinárodná hokejová federácia (IIHF) mu dlho odmietala povoliť hrať za Rusko, nakoľko na juniorskom šampionáte reprezentoval rodný Kazachstan. Až v roku 2005 dostal povolenie chytať za Rusko. V drese národného tímu debutoval na zimnej olympiáde v Turíne a účinkoval aj v zbornej na uplynulých ZOH vo Vancouveri. V roku 2008 sa pričinil o prvý ruský titul majstra sveta po pätnásťročnom pôste.

## Iné projekty

## Externé odkazy
* 
* 
* Jevgenij Nabokov na stránke San José Sharks 

Kategória:Kazašskí hokejisti
Kategória:Ruskí hokejisti
Kategória:Kazašskí hokejoví brankári
Kategória:Ruskí hokejoví brankári
Kategória:Ruskí olympionici
Kategória:Majstri sveta v ľadovom hokeji
Kategória:Účastníci MS v hokeji 2005
Kategória:Účastníci MS v hokeji 2008
Kategória:Účastníci MS v hokeji 2011
Kategória:Brankári v NHL
Kategória:Hráči San José Sharks
Kategória:Hráči New York Islanders
Kategória:Hráči Metallurg Magnitogorsk
Kategória:Hráči SKA Petrohrad
Kategória:Kazašské osobnosti ruského pôvodu
Kategória:Osobnosti z Öskemenu
Kategória:Brankári San Jose Sharks
Kategória:Brankári New York Islanders
Kategória:Brankári Tampa Bay Lightning
Maxim Anatolievič Sokolov

**Maxim Anatolievič Sokolov** (* 27. máj 1972, Petrohrad, Rusko) je bývalý ruský reprezentant v ľadovom hokeji.

## Klubový hokej
Maxim Sokolov je brankár. V najvyššej súťaži začal hrať v sezóne 1998/99 za SKA Petrohrad v ruskej hokejovej superlige. Pred sezónou 2000/01 odišiel do Severstaľu Čerepovec, neskôr Avangardu Omsk a pred sezónou 2005/06 sa opäť vrátil so Petrohradu.

## Reprezentácia
Maxim Sokolov sa dostal do reprezentačného výberu Ruska na zimné olympijské hry 2006 v Turíne. Zdalo sa, že Majstrovstvá sveta 2006 vynechá kvôli zraneniu, ale napokon ho tréner Vladimir Krikunov pred zápasom so Švédskom v nadstavbovej časti dopísal na súpisku. Podľa Maximových slov išlo o jeho definitívnu rozlúčku s reprezentačnou kariérou.

### Štatistika na MS

## Externé odkazy
* 

Kategória:Ruskí hokejisti
Kategória:Ruskí olympionici
Kategória:Účastníci MS v hokeji 2002
Kategória:Účastníci MS v hokeji 2005
Kategória:Účastníci MS v hokeji 2006
Kategória:Osobnosti z Petrohradu
Kategória:Ruskí hokejoví brankári
Darius Kasparaitis

**Darius Kasparaitis** (* 16. október 1972, Elektrenai, Litva) je bývalý ruský a litovský reprezentant v ľadovom hokeji. Stal sa prvým litovským hokejistom v NHL, v ktorej dovedna odohral 14 sezón za tímy New York Islanders, Pittsburgh Penguins, Colorado Avalanche a New York Rangers.

## Klubový hokej
Hral na poste obrancu. V najvyššej súťaži začal hrať v sezóne 1988/89 za Dinamo Moskva vo vtedajšej sovietskej hokejovej lige. V roku 1992 ho v úvodnom drafte NHL vybralo mužstvo New York Islanders už v prvom kole ako piateho v celkovom poradí. Už v nasledujúcej sezóne sa dostal v drese Islanders na ľad NHL a odohral za toto mužstvo takmer 5 sezón. V sezóne 1996/97 prestúpil do Pittsburghu Penguins, kde zotrval takmer 6 sezón. Počas sezóny 2001/02 prestúpil do Colorada Avalanche, odohral však za tento klub iba 11 zápasov. Nasledujúcu sezónu už obliekal dres New York Rangers, za ktorý nastupoval do roku 2007. Počas lockoutu v NHL v sezóne 2004/05 hral za Ak Bars Kazaň a v Rusku strávil aj posledné dve sezóny svojej kariéry v drese SKA Petrohrad. Kariéru ukončil v roku 2009, ale občas nastúpi k súťažnému zápasu v litovskej hokejovej lige. Jeden duel odohral aj v sezóne 2025/26.

## Reprezentácia
Reprezentoval Sovietsky zväz, SNŠ, Rusko a Litvu. So Sovietskou reprezentáciou vyhral MS hráčov do 20 rokov. Štyrikrát sa zúčastnil zimných olympijských hier, v roku 1992 vyhral zlatú medailu ako člen tímu SNŠ. Ostatné tri účasti pod piatimi kruhmi (1998, 2002, 2006) pridal v drese Ruska. Do kompletnej medailovej zbierky pridal aj olympijské striebro (1998) a bronz (2002). Rusko reprezentoval dvakrát aj na Svetovom pohári (1996 a 2004) a MS v hokeji (1992 a 1996).

Za rodnú Litvu prvý a poslednýkrát štartoval na MS nižšej divízie 2018 ako 45-ročný.

## Externé odkazy
* 
* 
* 

Kategória:Litovskí hokejisti
Kategória:Ruskí hokejisti
Kategória:Olympijskí víťazi v ľadovom hokeji
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Ruskí strieborní olympijskí medailisti
Kategória:Ruskí bronzoví olympijskí medailisti
Kategória:Hráči New York Islanders
Kategória:Hráči Pittsburgh Penguins
Kategória:Hráči Colorado Avalanche
Kategória:Hráči New York Rangers
Kategória:Osobnosti USA litovského pôvodu
Sergej Viktorovič Gončar

**Sergej Gončar** (* 13. apríl 1974, Čeľabinsk, Rusko) je bývalý ruský reprezentant v ľadovom hokeji.

## Klubový hokej
Sergej Gončar je obranca. V najvyššej súťaži začal hrať v sezóne 1991/92 za Traktor Čeľabinsk v ruskej hokejovej superlige. V roku 1992 ho v úvodnom drafte NHL vybralo mužstvo Washington Capitals už v prvom kole ako 14. v celkovom poradí. Nasledujúce dve sezóny chytal za Dinamo Moskva. Od sezóny 1994/95 odohral takmer 10 sezón za Washington a stal sa jednou z opôr tímu. Počas sezóny 2003/04 ho Washington vytrejdoval do tímu Boston Bruins. Počas lockoutu v NHL v sezóne 2004/05 hral za Mettalurg Magnitogorsk v ruskej superlige. Pred sezónou 2005/06 prestúpil do Pittsburghu Penguins. Má uzavretú zmluvu na 3,5 milióna dolárov a je najlepšie plateným hráčom mužstva. Hrá s číslom 55. V roku 2009 získal s tímom Pittsburgh Penguins Stanley cup.

## Reprezentácia
Sergej Gončar sa dostal do reprezentačného výberu Ruska na Majstrovstvách sveta v ľadovom hokeji v rokoch: 2000, 2007 a 2010. Zúčastnil sa zimných olympijských hier v Nagane, v Salt Lake City, v Turíne a vo Vancouveri.

## Externé odkazy
* 

Kategória:Ruskí hokejisti
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Ruskí strieborní olympijskí medailisti
Kategória:Ruskí bronzoví olympijskí medailisti
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Hráči Washington Capitals
Kategória:Hráči Pittsburgh Penguins
Kategória:Hráči Boston Bruins
Kategória:Hráči Ottawa Senators
Kategória:Hráči Montreal Canadiens
Kategória:Hráči Dallas Stars
Kategória:Hráči Traktor Čeľabinsk
Kategória:Hokejisti Dinama Moskva
Kategória:Víťazi Stanleyho pohára
Kategória:Hráči Lada Togliatti
Kategória:Hráči Metallurg Magnitogorsk
Kategória:Hokejisti draftovaní klubom Washington Capitals
Kategória:Hráči Portland Pirates
Kategória:Účastníci MS v hokeji 2000
Kategória:Účastníci MS v hokeji 2007
Kategória:Účastníci MS v hokeji 2010
Kategória:Osobnosti z Čeľabinska
Kategória:Hokejisti na Zimných olympijských hrách 2002
Halofantrín

náhľad|halofantrín
**Halofantrín** je relatívne nové antiprotozoikum, antimalarikum patriace do skupiny derivátov fenantrénmetanolu, resp. aminoalkoholov, ktoré sa používa hlavne pri infekciách druhmi *Plasmodium [[SPP|spp]].*, ktoré sú rezistentné na chlorochín. Halofantrín je účinný voči všetkým druhom plazmódií, najmä *Plasmodium falciparum* a *Plasmodium vivax*. Halofantrín patrí ku krvným schizontocídam, nie je účinný proti hypnozoitom, takže nezabraňuje relapsom terciány, a nemá gametocídny účinok, preto nezabraňuje prenosu malárie z človeka na človeka cestou komára. Halofantrín nie je vhodný na chemoprofylaxiu malárie, vykazuje skríženú rezistenciu s meflochínom.

## Štruktúra
Halofantrín je derivát fenantren-9-ylpropan-1-olu, ktorý je vyšším analógom chlorochínu: na rozdiel od chinolínového jadra chlorochínu, má halofantrín fenantrénové jadro. Halofantrín si zachováva farmakofor chinínu: má v polohe 9 hydroxylovú skupinu a bázický postranný reťazec.

## Farmakodynamika a farmakokinetika halofantrínu
Keďže je halofantrín vyšší analóg chlorochínu, má rovnaký aj mechanizmus účinku: pôsobí v tráviacej vakuole plazmódií v erytrocyte, kde dochádza ku tráveniu hemoglobínu: halofantrín blokuje polymerizáciu uvoľneného hému, ktorý je toxický pre parazita, pretože hém oxidatívnepoškodzuje bunkové membrány a tráviace enzýmy parazita. Halofantrín tak blokuje detoxifikáciu hému polymerizáciou na netoxický hemozoín.

Halofantrín je možné podávať perorálne. Nevýhodou halofantrínu je jeho nízka biologická dostupnosť, maximálnu plazmatickú koncentráciu dostahuje po 4 až 6 hodinách po perorálnom podaní. Eliminačný polčas halofantrínu je 24 až 48 hodín. Halofantrín sa metabolizuje na aktívny metabolit, ktorého eliminačný polčas je ešte dlhší ako halofantrínu: dosahuje 72 až 120 hodín. 

## Nežiaduce účinky a kontraindikácie halofantrínu
Halofantrín je kardiotoxický, pretože predlžuje QT interval na EKG. Boli zaznamené aj náhle úmrtia po podaní tejto látky. Je kontraindikované používanie halofantrínu s inými látkami, ktoré predlžujú QT interval, ako je chinín, chlorochín, meflochín, chinidín niekotoré antihistaminiká a neuroleptiká. Tak isto by sa nemal používať u pacientov trpiacich predĺženým QT intervalom s inou patogenézou. Z nežiaducich účinkov boli ďalej popísané nechutenstvo, svrbenie, kaseľ.

## Referencie

Kategória:Antimalariká
Kategória:Sekundárne alkoholy
Kategória:Chlórarény
Erkalciol

**Erkalciol** alebo **ergokalciferol** alebo **vitamín D2** je forma vitamínu D.

Vytvára sa z viosterolu, ktorý vzniká, keď ultrafialové svetlo aktivuje ergosterol.

## Pozri aj
* Kalciol (vitamín D3)

Kategória:Steroidy
ATC A11CC01
Cievne zásobenie hrudníka

**Cievne zásobenie hrudníka** je komplikovaným systémom tepien (artérií) a žíl (vén), ktoré zásobujú jeho anatomické štruktúry. Možno ho rozdeliť z praktických dôvodov na viacero samostatných podkategórií:

* cievne zásobenie orgánov hrudníka
** cievne zásobenie pažeráka
** cievne zásobenie mediastína
** cievne zásobenie srdca a osrdcovníka
** cievne zásobenie pľúc
** cievne zásobenie (hrudnej) miechy

* cievne zásobenie svalov hrudníka
* cievne zásobenie bránice

Ďalej v rámci týchto podkategórií je užitočné rozlišovať medzi tepenným zásobením a žilovým odvodom krvi.
Cievne zásobenie brucha

**Cievne zásobenie brucha** je komplikovaný systém tepien (artérií) a žíl (vén), ktoré zásobujú jeho anatomické štruktúry. Možno ho rozdeliť z praktických dôvodov na viacero samostatných podkategórií:

* cievne zásobenie orgánov brucha
** cievne zásobenie pečene
** cievne zásobenie žlčníka
** cievne zásobenie sleziny
** cievne zásobenie pankreasu
** cievne zásobenie obličiek
** cievne zásobenie nadobličiek
** cievne zásobenie žalúdka
** cievne zásobenie tenkého čreva
** črevné zásobenie hrubého čreva

* cievne zásobenie svalov brucha (brušnej steny)

Ďalej v rámci týchto podkategórií je užitočné rozlišovať medzi tepenným zásobením a žilovým odvodom krvi.
Cievne zásobenie panvy

**Cievne zásobenie panvy** je komplikovaným systémom tepien (artérií) a žíl (vén), ktoré zásobujú jeho anatomické štruktúry. Možno ho rozdeliť z praktických dôvodov na viacero samostatných podkategórií:

* cievne zásobenie orgánov panvy
** cievne zásobenie tenkého čreva
** cievne zásobenie hrubého čreva
** cievne zásobenie konečníka
** cievne zásobenie močového mechúra
** cievne zásobenie maternice
** cievne zásobenie vaječníkov
** cievne zásobenie vajíčkovodov
** cievne zásobenie pošvy
** cievne zásobenie prostaty
** cievne zásobenie semenných vačkov
** cievne zásobenie semenníkov a nadsemenníkov

* cievne zásobenie svalov panvy

Ďalej v rámci týchto podkategórií je užitočné rozlišovať medzi tepnovým zásobením a žilovým odvodom krvi.
Cievne zásobenie hornej končatiny

**Cievne zásobenie hornej končatiny** má za úlohu zásobovať svaly, kosti a väzy hornej končatiny okysličenou krvou a živinami, a následne odvádzať oxid uhličitý a odpadové produkty metabolizmu z tejto oblasti preč. Možno ho rozdeliť na dve veľké podkategórie:

* tepny hornej končatiny
* žily hornej končatiny
Kalciol

**Kalciol** alebo **cholekalciferol** alebo **vitamín D3** je forma Vitamínu D (kalciferolu). Vitamín D3 je tiež steroid, tak ako testosterón, cholesterol a kortizol. Zvyšuje vstrebávanie vápnika z čreva.

## Pozri aj
* Vitamín D
* Erkalciol (vitamín D2)

## Iné projekty

Kategória:Vitamíny
Kategória:Steroidy
Kategória:Cyklopentány
ATC A11CC05
Kategória:Základné a špeciálne esenciálne liečivá podľa WHO
Miecha

thumb|otvorená miecha s pohľadom na : '''(1)''' Conus medullaris, '''(2)''' Filum terminale, '''(3)''' Cauda equina

**Miecha** (lat. *medulla spinalis*) je priamym pokračovaním, akousi „predĺženou rukou“ mozgu. Prebieha v kanáli, ktorý je vytvorený stĺpcom krčných, hrudných a driekových stavcov a zabezpečuje prepojenie mozgu s ostatnými časťami ľudského tela. Mozog prostredníctvom miechy aktívne reaguje na zmeny vonkajšieho prostredia a cez ňu získava aj informácie o jeho zmenách. Miecha je ústredím pohybových reflexov. Má aj prevodovú funkciu - prechádzajú ňou vzostupné dráhy, ktoré vedú správy z receptorov do mozgu, aj zostupné dráhy, ktoré vedú správy z rôznych častí mozgu ku kostrovým svalom a vnútorným orgánom. 

Je 40 – 45 cm dlhá, 1 cm široká, uložená v chrbticovom kanáli, kraniálne prebieha do predĺženej miechy a kaudálne končí v 1. – 2. driekovom stavci.

## Zloženie
* **biela hmota** - povrch miechy. Prevodová funkcia, tvoria ju nervové dráhy, v každej polovici MS zoskupené do 3 povrazcov:
** *predné (eferenty)* - širšie, vedú vzruchy z mozgu do výkonného orgánu – svaly. Sú tu motorické nervové bunky, obs. axóny; odstredivé vlákna, zostupné dráhy
** *zadné (aferenty)* - užšie, vedú vzruchy z receptorov do mozgu, obs. dendrity a telá neurónov dostredivé vlákna, vzostupné dráhy
** *bočné* – obs. vzostupné aj zostupné dráhy

* **sivá hmota** má tvar motýlích krídel. Väčšie sú predné rohy miechy, menšie sú zadné rohy miechy. Z predných miechových rohov vychádzajú prednými koreňmi nervové vlákna, ktorými sa vedú impulzy do svalov, preto sa nazývajú aj motorické - hybné. Do zadných vstupujú zadné miechové korene prichádzajúce z receptorov. Tieto nervy sa nazývajú senzitívne. Pred výstupom sa predné a zadné korene spájajú a vytvárajú miechový nerv. 

* *miechový segment* = úsek miechy, z ktorého vystupuje 1 miechový nerv (miecha ich má 31)

## Iné projekty
Zmyslové orgány

**Zmyslové orgány** () sú špecializované anatomické štruktúry, ktoré poskytujú mozgu informáciu o špecifických zmenách vonkajšieho prostredia. Rôzne živé organizmy môžu mať rôzne anatomicky usporiadané zmyslové orgány, s rôznou citlivosťou a zložitosťou.

## Receptory
Základnou jednotkou zmyslových orgánov sú receptory, ktoré sú roztrúsené po celom tele. Delíme ich na:

* **Exteroreceptory**, tieto prijímajú podnety z vonkajšieho prostredia. Sú to jednak kožné receptory citlivé na dotyk, tlak, bolesť, teplo a chlad, jednak vlastné zmyslové receptory pre zrak, sluch, čuch a chuť.
* **Proprioreceptory** informujú o polohe tela v priestore, sú v svaloch, šľachách, kĺbových puzdrach a pod.
* **Interoreceptory** sú vo vnútorných orgánoch a informujú o vnútornom prostredí (pH, o pomere kyslíka a oxide uhličitom, osmotickom tlaku a iných viscerosenzitívnych podráždeniach).

Ďalšie rozdelenie receptorov:
* **mechanoreceptory**- vnímaju mechanické podnety napr. tlak, vlnenie(hmat a sluch)
* **chemoreceptory**-vnímajú chemické podnety (chuť a čuch)
* **rádioreceptory**-vnímajú rádiové vlny napr. UV žiarenie (zrak)
 
Receptory sú buď jednoduché voľné nervové zakončenia, alebo sa vytvárajú špeciálne zariadenia s rôzne zložitou stavbou. Každý receptor prijíma iba špecifické podnety (napr. svetlo, farbu). Rozlišujeme receptory všeobecnej citlivosti (tlak, bolesť a pod.) a receptory špeciálnej citlivosti. Senzitívne vnemy zachytené zmyslovými ústrojmi sa vedú dostredivými dráhami do centrálnej nervovej sústavy (CNS) a až tu vzniká pocit, vnem a poznatok. 

## Zmysly

U človeka rozlišujeme nasledovné zmysly:

* Zrak
* Polohovo rovnovážny (zmysel)
* Sluch
* Čuch
* Chuť
* Hmat

Tieto vnemy registrujú rôzne k tomu prispôsobené bunky až špecializované orgány – napr. oko, vonkajšie, stredné a vnútorné ucho, chuťové poháriky jazyka, senzorické systémy kože, čuchové bunky nosnej sliznice a podobne.

## Iné projekty
Periférna nervová sústava

**Periférna nervová sústava**, skratka **PNS**, alebo **periférny nervový systém** alebo **periférne nervstvo** je súčasť nervovej sústavy, ktorá pozostáva z nervov a neurónov, ktoré sídlia alebo zasahujú mimo centrálneho nervového systému (mozog a miecha). Prenáša signály z centrálnej nervovej sústavy k výkonným orgánom (napr. svalom), alebo naopak privádzajú signály zo senzorov vonkajšieho a vnútorného prostredia do centrálneho nervového systému. Na rozdiel od centrálneho nervového systému nie je PNS chránený kosťou ani hematoencefalickou bariérou, čo ho robí citlivým na toxíny a mechanické poranenia. Periférny nervový systém je rozdelený na somatický nervový systém a autonómny nervový systém.

## Pomenovanie jednotlivých nervov

10 z 12 hlavových nervov vychádza z mozgového kmeňa a až na niekoľko výnimiek ovládajú funkcie anatomických štruktúr hlavy. X. hlavový nerv (nervus vagus) vedie do mozgu signály z vnútorných orgánov hrudníka a brušnej dutiny a XI. hlavový nerv (nervus accesorius) ovláda okrem iného lichobežníkový sval a kývač hlavy, ktoré zasahujú aj mimo hlavy.

Miešne nervy vychádzajú z miechy. U človeka existuje 31 párov miešnych nervov - z toho 8 krčných (cervikálnych), 12 hrudníkových (torakálnych), 5 driekových (lumbárnych), 5 krížových (sakrálnych) a jeden pár kostrčových (kokcygeálny). Označovanie nervov je určené konvenčne podľa označenia stavca piamo nad ním, takže štvrtý hrudníkový nerv vychádza z miechy pod štvrtým hrudníkovým stavcom. Toto pravidlo je porušené u krčných nervov: prvý krčný nerv začína nad prvým krčným stavcom, kým posledný ôsmy odstupuje z miechy pod posledným siedmym krčným stavcom (takže je 7 krčných stavcov a 8 párov krčných nervov).

Mimo tohoto označenia má každý nerv svoj slovenský a latinský názov.

## Pozri aj
* hlavové nervy
* miešne nervy
* autonómne nervy
Hlavový nerv

**Hlavové nervy** alebo **mozgové nervy** alebo **kraniálne nervy** sú osobitná skupina periférnych nervov, ktorá sa vyznačuje tým, že vychádza priamo z mozgu alebo predĺženej miechy. Existuje 12 párov hlavových nervov (väčšinou patria medzi zmiešané nervy – so senzitívnymi aj motorickými vláknami): 

# **čuchový** – jeho vlákna: začínajú v čuchovej sliznici nosa, končia v čuchovom analyzátore kôry mozgu 
# **zrakový** – vlákna: začínajú v sietnici oka, končia v zrakovom analyzátore mozgovej kôry
# **okohybný** – vychádza zo stredného mozgu; inerv. 4 (zo 6) okohybné svaly
# **kladkový** – vychádza zo stredného mozgu; inerv. horný šikmý očný sval, 
# **trojklanný** – vychádza z MO a delí sa na 3 vetvy, 
#* očnicový
#* čeľusťový
#* sánkový
#** inervuje žuvacie svaly 
# **odťahujúci** – vychádza z MO; inerv. okohybné svaly
# **tvárový** – vychádza z MO, inervuje mimické svaly
# **polohovosluchový** (predsieňovoslimákový) – vlákna: vych. zo sluchového a polohového ústroja, končia v sluchovom a polohovom analyzátore mozgovej kôry
# **jazykovohltanový** – inervuje sliznicu hltana, jazyk a slinné žľazy
# **blúdivý** – vystupuje z vonk.sivej kôry mozgu; prechádza pozdĺž krčnice do hrudníka, popri pažeráka cez bránicu do brušnej dutiny
#* nadväzuje na receptory v hrtane, pľúcach, srdce, žalúdka, cievach, moč. cestách
# **vedľajší** **(pridávný)**– z MO; inerv. hltan, hrtan, mäkké podnebie, lichobežníkový sval, kývač hlavy
# **podjazykový** – inervuje svaly jazyka

po latinsky:
* I. nervus olfactorius
* II. nervus opticus
* III. nervus oculomotorius
* IV. nervus trochlearis-motorický
* V. nervus trigeminus-senzorický
* VI. nervus abducens
* VII. nervus facialis
* VIII. nervus vestibulocochlearis
* IX. nervus glossofaryngeus
* X. nervus vagus
* XI. nervus accesorius
* XII. nervus hypoglossus
Miechový nerv

**Miechové nervy** sú skupina periférnych nervov, ktoré vychádzajú z miechy. Privádzajú signály k svalom - tzv. motorické nervy, a odvádzajú signály z receptorov - tzv. senzorické nervy.

**miechové nervy:** 
* z miechy ich vystupuje *31 párov*
* každý vystupuje párom koreňov – predné miechové korene – obsahujú motorické vlákna (ku svalom)
* zadné miechové korene – senzitívne vlákna (do MS a mozgu)
* predné a zadné miechové korene sa spájajú tesne pred vstupom do medzistavcových otvorov, ktorými tieto nervy vystupujú z chrbtice

Podľa miesta výstupu rozoznávame:
# **krčné nervy** – 8 párov; inervujú kožu a svaly hornej končatiny, hlavy a krku
# **hrudníkové nervy** – 12 párov; inerv. medzirebrové svaly, kožu a svaly chrbta a hrudníka
# **driekové nervy** – 5 párov; inerv. svaly a kožu brucha, stehna, kožu pohlavných orgánov
# **krížové nervy** – 5 párov; inerv. kožu a svaly dolnej končatiny a sedacie svaly
# **kostrčové nervy** – 1 pár; u človeka bez funkcie
Vegetatívny nervový systém

**Vegetatívny** alebo **autonómny nervový systém (sústava)** (VNS) je po somatickom druhou hlavnou súčasťou periférneho nervového systému. Je to systém až na vzácne výnimky neovládateľný vôľou a tvorí ho osobitná skupina periférnych nervov. Jeho úlohou je regulácia vnútorného prostredia organizmu, inervuje hladkú svalovinu ciev, tráviacej trubice, endo- i exokrinné žľazy a má úzke prepojenie s endokrinným systémom.

Od somatického nervového systému sa autonómny neodlišuje iba funkčne, ale aj morfologicky a anatomicky. Na rozdiel od spinálnych nervov je cesta z CNS k cieľovému orgánu dvojneurónová. V CNS leží tzv. *pregangliový* neurón, ktorého axón sa prepája vo vegetatívnom gangliu s neurónom, ktorý sa označuje ako *postgangliový*. Nervové vlákna v podobe samostatných alebo ako súčasť spinálnych nervov motoricky inervujú hladké svaly, sú v stenách vnútorných orgánov, ciev, vývodov žliaz. 

## Rozdelenie
Vegetatívny nervový systém sa delí na dva samostatné funkčné celky:
* *pars sympathica* alebo skrátene *sympatikus* – pripravuje organizmus na záťaž (útok, útek; zvyšuje krvný tlak, tep srdca, rozširuje priedušky a pod.)
* *pars parasyphatica* alebo skrátene *parasympatikus* – pripravuje organizmus na získavanie energie/trávenie (zvyšuje peristaltiku a činnosť žliaz tráviacej trubice, upravuje termoreguláciu, tlmí sympatikus a pod.)
* *pars enterica* – novoobjavený systém samostatnej siete nervových buniek tráviacej trubice, za normálnych okolností regulovaný sympatikom a parasympatikom, no po ich "odpojení" schopný samostatne fungovať a zabezpečiť základné tráviace funkcie

### Pôsobenie sympatika a parasympatika
Na prvý pohľad je antagonistické, platí to však len pre tráviacu sústavu.

## Neuromediátory VNS
Pregangliové bunky používajú ako neuromediátor acetylcholín a rôzne neuropeptidy, ktoré sa viažu na nikotínový acetylcholínový receptor postgangliovej bunky. Postgangliové bunky parasypatika využívajú acetylcholín, viažúci sa na muskarínový receptor. Postgangliové bunky sympatika využívajú norepinefrín, viažúci sa na alfa- alebo beta-adrenergné receptory.

## Vegetatívny (viscerálny) reflexný oblúk
Reflexný oblúk VNS má niekoľko typických odlišností:
* odstredivá dráha je tvorená dvomi neurónmi, pričom nahromadenia tiel centrálnych buniek tvoria už vyššie spomínané vegetatívne gangliá
* vegetatívne gangliá sa nachádzajú po stranách chrbtice (paravertebrálne g.), pred chrbticou (prevertebrálne g.) a v blízkosti cieľových orgánov
* axóny VNS len zriedka tvoria samostatné nervy; do cieľových orgánov vstupujú v rámci somatického nervu alebo v podobe nervovej pletene pozdĺž tepien (tzv. autonómne plexy)
* takmer všetky vegetatívne nervy či pletene sú zmiešané a obsahujú odstredivé i dostredivé dráhy

## Zdroj
*

Kategória:Nervová sústava
Centrálna nervová sústava

[thumb|200px|Náčrt, ktorý zobrazuje centrálnu nervovú sústavu:<br />1. [Mozog2. Centrálna nervová sústava (mozog a miecha)3. Miecha ]]
**Centrálna nervová sústava** (v skratke často **CNS**) alebo **ústredná nervová sústava** alebo **centrálny nervový systém** je hlavné nervové riadiace centrum vyšších organizmov. Skladá sa z dvoch základných súčastí: mozgu a miechy. K centrálnej nervovej sústave sa často priraďujú niektoré zmyslové orgány, a to z dôvodu spoločného embryonálneho vývoja – zrak, sluch, čuch a centrum rovnováhy. S orgánmi ju spája sústava obvodových nervov.

CNS riadi motorické reakcie organizmu, koordinuje pohyb a rovnováhu, nesie centrá životne dôležitých funkcií (dýchanie, krvný obeh, hlad, smäd), závisí od nej pamäť, učenie a celé vedomie človeka.

## Stavba
V stavbe CNS môžeme pozorovať 2 druhy nervového tkaniva:
* sivá hmota – tvoria ju telá neurónov 
* biela hmota – tvoria ju výbežky neurónov 

Mozog a miecha majú na svojom povrchu 3 obaly – pleny (meningy):
* cievnatka (*pia mater*) – pokrýva priamo povrch mozgu a miechy 
* pavúčnica (*arachnoidea*) – stredný obal, v ktorom sú sieťovito usporiadané vlákna
* tvrdá plena (*dura mater*) – vonkajší obal, kt. prilieha ku kostiam lebky a cez záhlavový otvor prechádza do tvrdej pleny miechy 

Medzi pavúčnicou a cievnatkou je mozgovomiechový mok (*liquor cerebro-spinalis*), ktorý má podobné zloženie ako krvná plazma, ale neobsahuje bielkoviny.

## Iné projekty
Sval

náhľad|Zväzky svalových vláken priečne pruhovanej svaloviny, pohľad v 3 rôznych mierkach

**Sval** je zreteľne ohraničený útvar svalového tkaniva. Je to pohybový orgán živočíchov, vrátane človeka.

Jeho najpodstatnejšou zložkou sú svalové bunky, ktoré majú schopnosť sťahu - kontrakcie a uvoľnenia - relaxácie.

Rozoznávame 3 druhy svalov:
* priečne pruhovaný (kostrový) sval
* hladký sval
* srdcový sval - osobitná kategória 

## Charakteristika
náhľad|Tri typy svalového tkaniva: hore - priečne pruhovaný sval; v strede - hladký sval; dole - srdcový sval
Svaly vykonávajú pohyb. Okrem vedomých pohybov, ktoré zabezpečujú priečne pruhované svaly, sú zodpovedné i za pohyby nevedomé, resp. automatizované (napr. zmeny veľkosti zreničky, tlkot srdca, prehĺtanie a dýchanie). Pracujú ťahom a skladajú sa z buniek - myocytov, ktoré sa môžu sťahovať, čiže skracovať. Sťahy vyžadujú chemickú energiu v podobe ATP a na jej tvorbu a uvoľňovanie je potrebné nepretržité zásobovanie svalov živinami a kyslíkom. Organizmus tieto procesy aktívne reguluje: napríklad pri namáhavom cvičení bije srdce rýchlejšie a zvyšuje sa prietok krvi.

Kostrové, priečne pruhované svaly sa pripájajú ku kostiam pevnými nepružnými šľachami. Tieto svaly sú ovládané vôľou. Keď dostanú signál z centrálnej nervovej sústavy, skrátia sa a ťahajú kosti, ku ktorým sú pripevnené. Ostatné typy svalov (priečne pruhovaný sval srdca a hladké svaly) pracujú automaticky. Sú vôľou neovládateľné a nachádzajú sa v tráviacom trakte, močovom mechúre, stenách ciev, maternici a v ďalších častiach tela.

V tele sa nachádza približne 640 kostrových svalov. Najmohutnejší je najväčší sedací sval (*musculus gluteus maximus*). Najmenší je strmienkový sval v uchu, ktorý meria len asi 1 mm. 

Svalové bunky alebo vlákna, ktoré tvoria veľkú väčšinu objemu každého svalu, sú vysoko špecializované. Sú veľmi dlhé (až 30 cm) a tenké. Keď sú podráždené prostredníctvom nervového vzruchu, dokážu sa skrátiť až na tretinu svojej dĺžky. Vláknu dáva priečne pruhovaný vzhľad usporiadanie myofibríl - aparátu, ktorý je podstatou jeho funkcie. Svalové vlákna sú usporiadané do zväzkov. Zväzky svalových vlákien tvoria sval. Jeden sval sa môže skladať aj z vyše 2000 vlákien.

## Funkcia svalov
Dlhé kosti rúk a nôh sú ako mechanické páky tela. Pohyb umožňujú ich spoje, čiže kĺby, ako napríklad rameno, lakeť, bedrá a koleno. Keď sa sval, napríklad dvojhlavý sval (biceps) hornej časti paže, stiahne, pritiahne kosti predlaktia k lakťovému kĺbu. Biceps sa môže skrátiť len o pár centimetrov, ale pretože má úpon blízko lakťa, pritiahne kosti predlaktia tak, že ruka opíše veľký oblúk. V technických odboroch sa hovorí, že ide o úsporu sily, ktorá tento dodatočný pohyb umožňuje.

## Zdroj
* Ľudské telo - ako to funguje - fakty a zaujímavosti, ISBN 978–80-8089-712-3 (funkcia svalov)

## Pozri aj
* Svalové tkanivo

## Iné projekty
Svaly hlavy

**Svaly hlavy** majú niekoľko základných funkcií, ktoré ich (okrem anatomickej lokalizácie) rozdeľujú do viacerých podskupín. Najvýznamnejšie sú:

* okohybné svaly
* mimické svaly (musculi faciei)
* žuvacie svaly (musculi masseter)
* jazyk

Kategória:Svaly
Nosová dutina

thumb|náhľad|Nosová dutina
**Nosová dutina** alebo menej vhodne **nosná dutina** () je zložito konfigurovaný priestor v tvárovej časti lebky nad ústnou dutinou a pod prednou a strednou lebečnou jamou, ktorý patrí k horným dýchacím cestám. Jej strop tvorí najmä čuchová, klinová a čelová kosť, dno tvrdé a mäkké podnebie a bočné steny najmä čeľusť a čuchová kosť. Týmto priestorom prechádza vzduch, ktorý do ľudského tela vstupuje nosom, a pokračuje ďalej nosohltanom cez hrtan do dolných dýchacích ciest a pľúc. V nosovej dutine sa vzduch ohrieva a zbavuje ďalších väčších cudzorodých čiastočiek, ktoré môže obsahovať.

Nosová dutina komunikuje s vonkajším prostredím cez otvory (). Vzadu sa otvára do nosohltana párom otvorov (). Nosová dutina má z väčšej časti kostený podklad; hovoríme o tzv. kostenej nosovej dutine (). V prednej časti ju dopĺňajú nosové chrupky.

Kategória:Dýchacia sústava
Svaly krku

**Svaly krku** (musculi colli) zabezpečujú niekoľko samostatných funkcií. Poskytujú podporu a pohyb hlave a krčnej chrbtici, umožňujú prehĺtanie a reč. 

Povrchovú vrstvu tvorí *platysma*. Je to tenká svalová vrstvička, ktorá začína na hrudníku v úrovni druhého rebra a vystupuje po povrchu krku až na sánku a do kože úst a líc. Jej účinok možno vidieť pri extrémnej námahe, napr. u bežcov, keď sťahuje celú dolnú peru, kožu krku a vytvára vertikálne vrásky. Platysma pomáha však aj pri otváraní sánky, najmä pri zívaní.

Ďalšie svaly krku:
*musculus sternocleidomastoideus (kývač hlavy)
*musculi suprahyoidei (nadjazylkové svaly)
*musculi infrahyoidei (podjazylkové svaly)
*musculi scaleni (šikmé svaly)
**anterior (predné)
**medius (stredné)
**posterior (zadné)
*musculi prevertebrales (predstavcové svaly)
**musculus longus colli (dlhý sval krku)
**musculus longus capitis (dlhý sval hlavy)
*musculi intervertebrales (medzistavcové svaly)
Svaly trupu

**Svaly trupu** umožňujú dýchanie (veľmi dôležitým svalom je v tomto prípade bránica), poskytujú podporu a pohyblivoť hrudnej časti chrbtice, a na trup sa úpínajú i viaceré svaly, ktorých funkcia je spojená s pohybom horných končatín.
Monika Hilmerová

Mgr. art. **Monika Hilmerová** (* 7. október 1974, Bratislava) je slovenská herečka.

## Život
Herectvu sa venuje od útleho veku. Vo svojich desiatich rokoch sa prvýkrát objavila na televíznych obrazovkách v poviedkovom filme *[[O sláve a tráve]]*.

Prvé angažmán získala už ako šestnásťročná v Radošinskom naivnom divadle (1991 – 2003).

Vyštudovala odbor andragogika na Filozofickej fakulte Univerzity Komenského (19931998) a herectvo na Vysokej škole múzických umení (19982002) v Bratislave.

V činohre SND sa po prvý raz objavila v roku 1997 ako predstaviteľka postavy Frederiky Armfeldtovej v inscenácii *Malá nočná hudba*. Členkou súboru Činohry SND bola v rokoch 2003 – 2006; po ročnej pauze nastúpila do angažmán opäť v roku 2008.

Hosťovala však aj na iných profesionálnych scénach ako Štúdio L+S, Astorka Korzo ’90 či Aréna.

Okrem divadla však aktívne pôsobí aj ako filmová herečka; účinkovala vo viac než pätnástich filmových a v desiatkach televíznych snímok i v seriáloch.

Má o dva roky staršieho brata Viktora a je vydatá za tanečníka Jara Bekra, s ktorým má dcéru Zaru  (* 2009) a syna Leonarda (* 2013).

## Diskografia
; Výber
* 1996 – ''Čiernobiely svet'' (album Jána Lehotského) – CD, MC Opus (sólový spev a vokály)
* 2008 – *[[Veľkí herci spievajú malým deťom 2]]* – kniha s CD (kompilácia, Enigma, ISBN 978-80-969830-1-8)

## Filmografia

Filmografiu Hilmerovej zastupuje v distribúcii dvanásť celovečerných hraných filmov, na poli krátkometrážnej kinematografie boli jej príspevky zaznamenané v troch prípadoch. V rámci televízneho formátu bola bez ohľadu na metráž filmu obsadená do dvadsiatich hraných snímkov a dvanástich seriálov vrátane dvoch minisérií, dvoch antológií i sitkomov; jeden titul predstavuje TV záznam divadelnej inscenácie.

## Ocenenia
Podľa prieskumu NOC sa v roku 2003 dostala do prvej dvadsiatky najobľúbenejších domácich herečiek, zatiaľ čo v prieskume agentúry GfK z roku 2009, sa umiestnila v prvej desiatke najatraktívnejších slovenských hercov.

## Referencie

## Externé odkazy
*  
* 
* 
* 
* ''Monika Hilmerová''  v databáze Slovenského filmového ústavu


Kategória:Osobnosti z Bratislavy
Kategória:Absolventi Filozofickej fakulty Univerzity Komenského v Bratislave
Kategória:Absolventi Vysokej školy múzických umení
Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenské popové speváčky
Kategória:Radošinské naivné divadlo
Kategória:Členovia Činohry Slovenského národného divadla
PNS

**PNS** môže byť skratka pre:
* v novinárstve:
**Prvá novinová spoločnosť (predtým Poštová novinová služba)
** Pacific News Service
** Pakistan News Service
* v lekárstve:
** Periférna nervová sústava
** Penile Numbness Syndrome – syndróm zníženej citlivosti penisu
** Pediatric Neuro-Surgery – pediatrická neurochirurgia
* Pegawai Negeri Sipil
* Pinnacle Data Systems
* Pulsed Neutron Source – impulzný zdroj neutrónov
* Pacific Northwest Swimming
* Philadelphia and Norfolk Steamship
* kód letiska Pensacola Regional Airport na Floride
* Perpetual Named Scholarship
* Perry Nursery School
Andrej Bagar

**Andrej Bagar** (* 29. október 1900, Trenčianske Teplice – † 31. júl 1966, Bratislava) bol slovenský herec a divadelný režisér. 

Od roku 1914 sa učil vo Viedni za čalúnnika a súčasne študoval dekoratérstvo na umelecko-priemyselnej škole. Pracoval ako robotník, hotelový sluha, kurič. Od roku 1922 študoval herectvo na dramatickom konzervatóriu v Prahe. 

V rokoch 1923 - 1925 a 1939 bol členom činohry SND. Medzitým hral v Košiciach a Pardubiciach. V rokoch 1939 - 1940 pre svoju protifašistickú činnosť bol väznený. Po prepustení pôsobil pod kr. menom *Ján Minárik* ako režisér bratislavského rozhlasu. V roku 1944 sa stal spoluzakladateľom Slovenského komorného divadla v Martine. Po uvedení inscenácie Filip II. mu zakázali pobyt v Martine. Odišiel do SNP, kde s divadelným súborom pôsobil medzi povstalcami (najprv ako komisár, neskôr založil a viedol Frontové divadlo). Po oslobodení bol do roku 1951 umeleckým riaditeľom SND. Od roku 1950 až do svojej smrti bol tiež pedagógom a tiež rektorom VŠMU. 

V mladosti bol verejne činný. Od roku 1938 bol aktívnym členom KSČ. V rokoch 1957 - 1965 bol predsedom ZSDU. Dlhé roky bol členom UV KSČ a poslancom SNR.

Vo svojom hereckom vývine prešiel od postáv mladistvých elegánov po psychologicko vrstevnatejšie portréty veľkého množstva postáv v hrách domácich i zahraničných autorov. 

Vo filme hral od roku 1935.

Za svoju činnosť bol často ocenený: 1934 - nositeľ Štefánikovej ceny za dramatické umenie, 1945 - nositeľ národnej ceny, 1947 - Československý vojnový kríž, 1947 a 1951 laureát štátnej ceny, 1949 - nositeľ Radu 25. februára, 1955 - nositeľ Radu republiky a titul národný umelec, 1960 - nositeľ Radu práce.

Ako rektor VŠMU dával šancu aj tým, čo boli na tom kádrovo zle, ako napr. Miloš Pietor (syn ministra za DS Ivana Pietora), alebo Milan Lasica.

Je po ňom pomenované Divadlo Andreja Bagara v Nitre a Bagarova ulica v Bratislave, Banskej Bystrici, Martine a v Žiline.

## Filmografia
* 1935: Milan Rastislav Štefánik (Martin Javor)
* 1936: Jánošík (Šándor)
* 1936: Vzdušné torpédo 48 (šéf vyzvedačov Gettering)
* 1937: Matkina spoveď (Ondrej Mikulčík)
* 1938: Neporažená armáda (štábny kapitán Michal Jurčík)
* 1938: Zborov (príslušník Českej družiny Veselý)
* 1947: Varúj...! (panský gazda)
* 1948: Čertova stena (majiteľ chaty Hlavaja)
* 1948: Ves v pohraničí (Hrianka)
* 1951: Boj sa skončí zajtra (poslanec Drábek)
* 1952: Nad námi svitá (Houra)
* 1952: Nástup (Galčík)
* 1954: Drevená dedina (Martin Šechnár)
* 1957: **[[Zemianska česť]]** (Adam Bešeňovský)
* 1962-63: **[[Jánošík I-II]]** (gróf Révay)
* 1965: Úplně vyřizený chlap (Šafář)

## Externé odkazy
* 
* 
* 
* Andrej Bagar na FDb.cz
* Andrej Bagar v Kdo byl kdo v našich dějinách ve 20. století 

Kategória:Slovenskí filmoví herci
Kategória:Slovenskí divadelní herci
Kategória:Slovenskí divadelní režiséri
Kategória:Osobnosti SNP
Kategória:Česko-slovenskí národní umelci
Kategória:Členovia KSČ/KSS
Kategória:Poslanci SNR
Kategória:Osobnosti z Trenčianskych Teplíc
Kategória:Rektori Vysokej školy múzických umení
John Bauer

250px|náhľad
**John Bauer** (* 4. jún 1882, Jönköping, Švédsko – † 20. november 1918 Vättern) bol švédsky maliar a ilustrátor.

Bol synom bavorského mäsiara, ktorý emigroval v roku 1863 do Švédska. Už pri štúdiu na akadémii výtvarných umení ilustroval knihy. Charakteristické pre neho boli hlavne kresby trollov.

Zomrel ako 35-ročný, s manželkou Ester a trojročným synom Bengtom sa v búrke utopili na jazere Vättern počas plavby parníkom Per Brahe do Štokholmu.

Vplyv jeho umeleckého rukopisu možno vidieť napríklad v dielach ilustrátorov Arthura Rackhama, Kaya Nielsena a Briana Frouda.

## Iné projekty

## Externé odkazy
* ''John Bauer Museums'' 

Kategória:Švédski maliari
Kategória:Osobnosti z Jönköpingu
Messinský prieliv

thumb|right|Satelitná snímka Messinského prielivu, jún 2002 (NASA)

**Messinský prieliv** je prieliv medzi východným výbežkom Sicílie a južným výbežkom Kalábrie v Taliansku. Spája Tyrrhenské a Iónske more a v budúcnosti jeho oba brehy prepojí most.

;Základné údaje:
* dĺžka: 42 km
* najmenšia šírka: 3,5 km
* najväčšia hĺbka: 258 m

## Galéria

Súbor: Locatie Straat van Messina.PNG|Poloha prielivu
Súbor: Lo stretto di Messina.jpg|Messinský prieliv
Súbor: Reggio calabria panorama dal fortino.jpg|Panoráma prielivu


## Iné projekty

Kategória:Morské prielivy a úžiny
Kategória:Prielivy v Stredozemnom mori
Ida Kelarová

**Ida Kelarová**, rod. *Bittová* (* 10. február 1956, Bruntál) je česká speváčka, muzikantka a zbormajsterka. Sestra speváčky a herečky Ivy Bittovej.
 
Pochádza z rómskej moravskej hudobnej rodiny. Jej otec Koloman Bitto bol známy rómsky muzikant. Detstvo prežila vo Vrbně pod Pradědem, Prešove a v Horních Salibách. Študovala ĽSÚ v Opave a Janáčkove konzervatórium v Brne (študovala hru na klavír a violončelo). V rokoch 1975 – 1982 pôsobila ako herečka a speváčka v Divadle Na provázku v Brne. V roku 1982 sa presťahovala za manželom do Walesu. V roku 1985 odišla do Dánska, kde začala koncertovať a učiť rómske piesne. Neskôr pôsobila v Nórsku a opäť vo Walese. V roku 1995 sa vrátila do Česka. V Bystrém na Českomoravskej vysočine založila Medzinárodnú školu pre ľudský hlas. Organizuje medzinárodné workshopy, multietnické projekty, rómsky festival Gypsy Celebration Hartmanice a v rôznych krajinách zakladá spevácke zbory s repertoárom rómskych piesní Apsora. V roku 1999 vytvorila spolu so svojím terajším partnerom Desideriom Duždom skupinu Romano Rat (Rómska krv), s ktorou koncertuje po celom svete. 
Za hudbu k filmu Zpráva o putování studentů Petra a Jakuba bola v roku 2001 nominovaná na Českého leva.  	

## Diskografia

* 1997: Ida Kelarová a hosté (Iva Bittová, Stella Chiweshe, Věra Bílá, Trio Bogura, Nasrin Pourhosseini, Equidad Bares)
* 1997: Staré cigánske piesne (v spolupráci s Věrou Bílou)
* 1999: Ida Kelarová a Romano rat Gypsy Blood (1999)
* 2000: Dadoro
* 2002: Staré slzy

## Externé odkazy
* http://www.kelarova.com

Kategória:Narodenia v 1956
Kategória:České speváčky
Kategória:Speváci rómskeho pôvodu
Kategória:České osobnosti rómskeho pôvodu
Kategória:Predstavitelia rómskej hudby
Kategória:Súrodenci v hudbe
Jiří Welsch

náhľad|Jiří Welsch (vpravo) v roku 2005
**Jiří Welsch** (* 27. január 1980, Pardubice, Česko-Slovensko) je basketbalovým hráčom, v súčasnosti pôsobiacim v tíme Unicaja Malaga v španielskej lige ACB. Predtým viac rokov pôsobil v americkej NBA.

Welsch začal svoju profesionálnu kariéru ako mladý teenager s tímom BHC SKP Pardubice z Čiech, kde hral do roku 1998. Na sezónu 1998/99 podpísal zmluvu s tímom Sparta Praha (Česko), a potom s tímom Olimpija Ljubljana (Slovinsko), kde hral do roku 2002. V sezóne 2001/02 bol menovaný najužitočnejsím hráčom (MVP) Mattoni ligy.

V roku 2002 bol do draftovaný do NBA ako číslo 16 tímom Philadelphia 76ers, no vzápätí bol vytradeovaný do tímu Golden State Warriors. Tam strávil sezónu 2002/03 (priemery na zápas: 1,6 bodov, 0,8 doskokov, 0,7 asistencií, celkovo 37 zápasov), po ktorej bol 18. augusta 2003 vymenený do tímu Dallas Mavericks. V Dallase však neodohral ani jeden zápas a 20. októbra 2003 ho poslali do tímu Boston Celtics.

Jiří Welsch sa stal posilou tímu Celtics (priemery na zápas: 8,5 bodov, 3,2 doskokov, 2,0 asistencií, celkovo 136 zápasov). Navzdory hernému zlepšeniu bol 24. februára 2005 vymenený do tímu Cleveland Cavaliers, kde strávil zvyšok sezóny 2004/05 (priemery na zápas: 2,9 bodov, 1,8 doskokov, 1,2 asistencií, celkovo 16 zápasov). 28. júna 2005 bol vymenený do tímu Milwaukee Bucks.

Vysvetlivky: G - odohrané zápasy, Min - odohrané minúty celkom, Pts - body, PPG - body na zápas, FGM - počet úspešných streleckých pokusov za 2 body, FGA - celkový počet streleckých pokusov za 2 body, FGP - percentuálna úspešnosť streľby za 2 body, FTM - počet úspešných trestných hodov, FTA - celkový počet trestných hodov, FTP - percentuálna úspešnosť streľby trestných hodov, 3PM - počet úspečných streleckých pokusov za 3 body, 3PA - celkový počet streleckých pokusov za 3 body, 3PP - percentuálna úspešnosť streľby za 3 body, REB - doskoky, RPG - doskoky na zápas, AST - asistencie, APG - asistencie na zápas, STL - získania lopty, BLK - bloky, TO - straty

Kategória:Narodenia 27. januára
Kategória:Narodenia v 1980
Kategória:Českí basketbalisti
Kategória:Osobnosti z Pardubíc